"تورکیه ایله علاقه‌لری گوجلندیرمک ایستییریک، بو چرچیوه‌ده بو ایل عرضینده حکومت لر آراسی زیروه کئچیریله‌جک".
بونو ایسپانیانین باش ناظیری پدرو سانچز پایتاخت مادریده تشکیل ائدیلن 6-جی سفیرلر کنفرانسیندا تورکیه-ایسپانیا موناسیبت‌لرینه توخونارکن دئییب.
تورکیه ایله کئچیریلمه‌سی پلان‌لاشدیریلان ایکی‌لی زیروه ییغینجاغینا و جمهور باشقانی رجب طیب اردوغان ایله ده بو مؤوضوع دا دانیشدیغینی قئید ائدن سانچز "آوروپا بیرلیگی‌نین استراتژی طرفداشی و تام عضولوک سوره جی داوام ائدن، ناتو عضوو تورکیه ایله علاقه‌لریمیزی گوجلندیرمه لییک" دئییب.
سانچز ایسپانیانین آوروپا بیرلیگی-ده‌کی طرفداش‌لاری ایله دایانیشمانی ترک ائتمه‌دن، تورکیه ایله یاپیجی دیالوق قورولماسینا دستکینی تکرارلاییب.
خاطیرلاداق کی، ایسپانیا ایله تورکیه آراسیندا حکومت لر آراسی زیروه حاضیرلیق‌لاری خاریجی ایشلر ناظیری مولود چاووش اوغلونون مادرید-ده ژانویه نین 8-ده ایسپان همکاری  آرانچا گونزالس لایا ایله کئچیریلن گؤروشده گوندمه سالینمیش و بو زیروه‌نین 2021-جی ایلین ایکینجی یاری‌سیندا تورکییه‌ده باش توتاجاغی بیان ائدیلمیشدی.
